በህይወቴ መጣልን እንዴት እንደሚያስተናግድ የማያውቅ በህይወትም ሆነ በአገልግሎት የተከናወነለት ሰው አላየሁም፡፡ መጣልን እንዴት እንደምናስተናግደው ማወቅ በህይወት እንዲሳካልንና ያደርጋል፡፡ መጣልን የማስተናገድ በአግባቡ የማስተናገድ ጥበብ በአገልግሎትና በህይወት ለረጅም ጊዜ እንድንዘልቅ የሚያደርግ የህይወት ጥበብ ነው፡፡ መጣልን በአግባቡ የማስተናገድ ክህሎት ከሌለን መጣል በሞላበት በዚህ አለም ውስጥ መቋቋም ስለሚያቅተን እጃችንን እንሰጣለን፡፡ መጣልን ዋጥ አድርገን የማለፍ ችሎታ ከሌለን በህይወት የማይቀሩትና የሚመጡት መጣሎች ሁሉ ይሰብሩናል የተፈጠርንበትን የህይወት አላማችንን ማሳካት ያቅተናል፡፡